Ilef
Ilef (asget: ilfan), d Aɣersiw asuṭṭaḍ, d azuran yerna yejhed, yesɛa uglan d iɣezfanen, ffɣen-d seg yimi-s yerna ɣɣaren-asen timeɣlin. Iɣef-nnes d ameqran, adamum-nnes d aɣezfan yerna yesseqdac-it akken ad d-yessekfel yes-s ayen yeffren ddaw wakal. Amur ameqran seg yilfan sɛan anzaden d ademdam, tteddren deg tẓegwa, ḥemmlen ad xebḍen deg waluḍ yerna ttarwen aṭas n yimeẓyanen. Ilef d aɣersiw ay ittetten kullec (aksum, ibeɛɛac, imɣan, atg.), yerna kra n tlemsin (espèces) n yilfan ttṛebbin-tent medden ɣef weksum. Ilef seg tfesna (ordre) n yiɣersiwen imegḍaden (artiodactyles).
kab_Latn kab_Latn